***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 75-9/2022.

***Jegyzőkönyv***

***Készült***: Pápakovácsi Község Önkormányzat képviselő-testülete 2022 . május 11-én 16.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő

Vándor Zoltán képviselő (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban (jkv,. 2. melléklete) foglaltaknak megfelelően:

**Napirend**

1. Településrendezési eszközök módosítása

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Településrendezési eszközök módosítása**

**Előadó: Burghardt Ferenc polgármester**

**Burghadt Ferenc polgármester**  szóbeli előterjesztésben elmondta, mint ismeretes a településrendezési terv módosítását kezdeményezték az elmúlt év őszén, attya pusztai legelőn esőbeálló építésére vonatkozóan, mivel a jelenlegi szabályok szerint nem építhető. A szakhatósági vélemények bekérése a környezeti vizsgálat lefolytatásának szükségességéről megtörtént, ennek alapján dönteni kell, hogy szükséges-e a környezeti vizsgálat lefolytatása. A beérkezett szakvélemények alapján a megbízott főépítész a környezeti értékelés készítését nem tartja szükségesnek, erről kell dönteni a testületnek.

Amennyiben a főépítész javaslatával egyetértenek, az állami főépítész részére továbbítjuk az anyagot, a végleges döntést ott hozzák meg.

Kérte a véleményeket, javasolta a határozat elfogadását.

Hozzászólás nem volt, a képviselők támogatták a javaslatot.

Pápakovácsi Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

Pápakovácsi község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**31/2022. (V.11.) KT határozat**

Pápakovácsi Község Önkormányzatának Képviselő-testülete az egyes tervek, illetve programok környezeti vizsgálatáról szóló 2/2005. (I.11.) Korm. rendelet szerinti környezeti vizsgálat lefolytatását és környezeti értékelés készítését Pápakovácsi településrendezési eszközeinek a Pápakovácsi Külterület, 0192/5 hrsz-ú mezőgazdasági terület vonatkozásában történő módosítása során a környezeti értékelés szükségességéről szóló véleménykérés során beérkezett államigazgatási szervi vélemények ismeretében nem tartja indokoltnak.

**Határidő:** azonnal és folyamatos

**Felelős:** Burghardt Ferenc polgármester

Kissné Szántó Mária jegyző

Mezei László települési főépítész

Több napirend, hozzászólás nem volt, a polgármester a képviselő-testület nyilvános ülését 16.15 órakor bezárta.

***k.m.f.***

Burghardt Ferenc Kissné Szántó Mária

polgármester jegyző